**AGENȚIA PENTRU PROTECȚIA MEDIULUI TULCEA**

**DECIZIA ETAPEI DE ÎNCADRARE**

**Nr. draft din 25.01.2024**

Ca urmare solicitării adresate de **COMUNA CASIMCEA**,cu sediul în comuna Casimcea, str. Principală, nr. 28, județul Tulcea, pentru proiectul ***„Înființarea unui centru de colectare a deșeurilor prin aport voluntar în comuna Casimcea, județul Tulcea”***, propus a se realiza în extravilanul comunei Casimcea, F12 extravilan, T86, P755, identificat prin N.C 38493, județul Tulcea, conform Certificatului de Urbanism nr. 22/2636 din 28.04.2023 eliberat de Comuna Casimcea, înregistrată la A.P.M Tulcea cu nr. 7022/18.05.2023, a depunerii Memoriului de prezentare înregistrat la A.P.M Tulcea cu nr. 8440/21.06.2023 și a completărilor înregistrate cu nr. 11630/05.09.2023 și nr. 661/16.01.2024, în baza:

- **Legii nr. 292/2018** privind evaluarea impactului anumitor proiecte publice si private asupra mediului, cu modificările și completările ulterioare**;**

**- Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei salbatice, aprobată cu modificări și completări prin Legea nr.49/2011, cu modificările și completările ulterioare;

Autoritatea competentă pentru protectia mediului Tulcea decide, ca urmare a consultărilor desfășurate în cadrul sedintei Comisiei Tehnice de Analiză din data de 23.01.2024, că proiectul ***„Înființarea unui centru de colectare a deșeurilor prin aport voluntar în comuna Casimcea, județul Tulcea”***, propus a se realiza în extravilanul comunei Casimcea, F12 extravilan, T86, P755, identificat prin N.C 38493, județul Tulcea, **nu se supune evaluarii impactului asupra mediului.**

**Justificarea prezentei decizii:**

**I. Motivele pe baza cărora s-a stabilit neefectuarea evaluării impactului asupra mediului sunt următoarele:**

1. proiectul intră sub incidența Legii nr. 292/2018 privind evaluarea impactului anumitor proiecte publice și private asupra mediului, cu modificările și completările ulterioare, *Anexa nr.2, la pct.11, litera b) instalaţii pentru eliminarea deşeurilor, altele decât cele prevăzute în Anexa nr. 1;*
2. lucrările propuse în cadrul proiectului, prin analiza criteriilor din Anexa 3 a Legii nr. 292/2018 privind evaluarea impactului anumitor proiecte publice și private asupra mediului, nu sunt de natură a genera un impact semnificativ asupra mediului;
3. proiectul propus intră sub incidența art. 28 din Ordonanța de Urgență a Guvernului nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul este situat în ariile protejate de interes comunitar ROSPA0100 Stepa Casimcea și ROSCI0201 Podișul Nord Dobrogean;
4. proiectul propus nu intră sub incidența prevederilor art. 48 si 54 din Legea apelor nr. 107/1996, cu modificările și completările ulterioare.

**Caracteristicele proiectului**

**a). Dimensiunea și concepția întregului proiect**

Investiția propusă privește înființarea unui unui centru de colectare a deșeurilor prin aport voluntar unde se va asigura colectarea separată a deșeurilor menajere care nu pot fi colectate în sistem „door-to-door”, respectiv deșeuri reciclabile și biodeșeuri care nu pot fi colectate în pubelele individuale, precum și fluxurile speciale de deșeuri – deșeuri voluminoase, deșeuri textile, deșeuri din lemn, mobilier, deșeuri din anvelope, deșeuri de echipamente electrice și electronice, baterii uzate, deșeuri periculoase, deșeuri de gradină, deșeuri din construcții și demolări, cadavre de animale mici de casă.

Pe amplasamentul proiectului se propune realizarea următoarelor lucrări:

* Platformă carosabilă pentru amplasarea containerelor de tip ab-roll pentru deșeuri și circulația autoturismelor cetățenilor care aduc deșeuri, respectiv a camioanelor (cap- tractor) care aduc/ridică containerele de mai sus. Stratificația platformei carosabile cuprinde umplutură (balast, piatră spartă), geotextil, geocompozit, beton asfaltic.
* Platformă betonată pentru amplasarea containerelor de tip baracă. Platforma betonată (pe care vor fi amplasate containerul-birou și cel frig) va conține stratul-suport din balast compactat și betonul de min. 15 cm. Structura de susținere a copertinei va avea fundații izolate din BA, iar împrejmuirea fundații izolate cilindrice (săpătura se poate face ușor cu foreza).
* Copertină pe structură metalică ușoară (conform proiect de rezistență) pentru protecția containerelor deschise alcătuită din 9 stâlpi, prevăzuți la partea superioară cu grinzi în consolă de câte 4.50 m de o parte și de alta. Învelitoarea se va realiza din tablă trapezoidală cu cute de 45-85 mm, fixată pe panele alcătuite din profile Z, profile IPE sau U, dimensionate la încărcările climaterice de la nivelul învelitorii precum și la greutatea proprie a acesteia.
* Canalizare pentru colectarea apelor pluviale;
* Zonă verde cu gazon și plantație perimetrală de protecție;
* Împrejmuire a amplasamentului cu gard din panouri bordurate prinse pe stâlpi rectangulari din oțel, cu poartă de acces culisantă - acționare manuală;
* În zona de acces principal se va monta un cântar carosabil pentru camioane (cap-tractor).

Pe lângă lucrările de amenajare descrise mai sus, platforma va fi prevăzută cu următoarele dotări:

* Container de tip baracă pentru administrație - supraveghere, prevăzut cu un mic depozit de scule și două grupuri sanitare, unul pentru angajatul platformei, altul pentru cetățenii care aduc deșeuri;
* Container de tip baracă frigo, pentru cadavre de animale mici de casă (pisici, câini, păsări);
* Un container de tip baracă pentru colectarea de deșeuri periculoase (vopsele, bidoane de vopsele sau diluanți, medicamente expirate, baterii)
* Trei containere prevăzute cu presă pentru colecarea deșeurilor de hârtie/carton, plastic, respectiv textile;
* Trei containere închise și acoperite de tip walk-in, pentru colectarea deșeurilor electrice/electronice, a celor de uz casnic (electrice mari - frigidere, televizoare, etc.) și a celor de mobilier din lemn;
* Două containere de tip SKIP deschise, pentru deșeuri de sticlă-geam, respectiv sticle/borcane/recipiente;
* Trei containere deschise, înalte, de tip ab-roll pentru anvelope, deșeuri metalice, deșeuri de curte/grădină (crengi, frunze, etc);
* Trei containere deschise, joase, de tip ab-roll pentru deșeuri din construcții, moloz;
* Separator de hidrocarburi pentru toată platforma carosabilă;
* Două scări mobile metalice (oțel zincat) pentru descărcarea deșeurilor în containerele deschise înalte.
* Stâlpi de iluminat și camere supraveghere (8 bucăți).

Capacitățile de depozitare și tipurile de deșeuri care se vor colecta prin centrul de aport voluntar (estimate) și modalitatea de stocare a acestor deșeuri sunt prezentate în tabelul de mai jos:

|  |  |  |
| --- | --- | --- |
| **COD/TIP DEȘEU** | **MOD STOCARE** | **CAPACITATE STOCARE** |
| 20 01 01 hârtie și carton | Container compactor | 25 mc |
| 15 01 01 ambalaje de hârtie şi carton |
| 20 01 02 sticlă | Container asimetric | 7 tone |
| 15 01 07 ambalaje de sticlă |
| 20 01 11 textile | Container compactor | 25 mc |
| 15 01 09 ambalaje din materiale textile |
| 20 01 21\* tuburi fluorescente şi alte deşeuri cu conţinut de mercur | Container deșeuri periculoase | 640 litri |
| 20 01 23\* echipamente abandonate cu conţinut de CFC (clorofluorocarburi) | Container deșeuri periculoase – cutie plasă sârmă depozitare DEEE | 1 tonă |
| 20 01 35\* echipamente electrice şi electronice casate, altele decât cele specificate la 20 01 21 şi 20 01 23 cu conţinut de componenţi periculoşi |
| 20 01 36 echipamente electrice şi electronice casate, altele decât cele specificate la 20 01 21, 20 01 23 şi 20 01 35 | Container închis 28 mc; DEEE mici | 22 tone |
| 20 01 25 uleiuri şi grăsimi comestibile | Container uleiuri uzate | 600 litri |
| 20 01 26\* uleiuri şi grăsimi, altele decât cele specificate la 20 01 25 |
| 20 01 27\* vopsele, cerneluri, adezivi şi răşini conţinând substanţe periculoase | Container deșeuri periculoase | 500 litri |
| 20 01 32 medicamente, altele decât cele menţionate la 20 01 31 | Container periculoase – coș medicinale | 60 litri |
| 20 01 33\* baterii şi acumulatori incluşi în 16 06 01, 16 06 02 sau 16 06 03 şi baterii şi acumulatori nesortaţi conţinând aceste baterii | Container deșeuri periculoase – coș baterii | 75 kg |
| 20 01 34 baterii şi acumulatori, altele decât cele specificate la 20 01 33 |
| 20 01 40 metale | Container deschis 24 mc | 20 tone |
| 15 01 04 ambalaje metalice |
| 20 02 01 deşeuri biodegradabile | Container deschis 24 mc | 20 tone |
| 20 03 07 deseuri voluminoase (mobilier) | Container închis 28 mc | 22 tone |
| 20 01 38 lemn, altul decât cel specificat la 20 01 37 |
| 15 01 03 ambalaje de lemn |
| 15 01 02 ambalaje de materiale plastice | Container compactor | 25 mc |
| 20 01 39 materiale plastice |
| 15 01 06 ambalaje amestecate | Container deschis 24 mc | 20 tone |
| 15 01 10\* ambalaje care conţin reziduuri sau sunt contaminate cu substanţe periculoase | Container deșeuri periculoase – coș ambalaje contaminate | 120 litri |
| 16 01 03 anvelope scoase din uz | Container deschis 24 mc | 20 tone |
| 17 01 01 beton | Container deschis 16 mc | 18 tone |
| 17 01 02 cărămizi | Container deschis 16 mc | 18 tone |
| 17 01 03 ţigle şi materiale ceramice |
| 17 01 07 amestecuri de beton, cărămizi, ţigle şi materiale ceramice, altele decât cele specificate la 17 01 06 |
| 17 02 01 lemn |
| 17 02 02 sticlă |
| 17 02 03 materiale plastice |
| 17 02 04\* sticlă, materiale plastice sau lemn cu conţinut de sau contaminate cu substanţe periculoase | Container deșeuri periculoase | 1200 kg |
| 02 01 02 deşeuri de ţesuturi animale | Container frigorific  2\*2\*2,25 m | 0,1 tone |

**BILANȚ TERITORIAL**

Amplasamentul proiectului este situat în extravilanul comunei Casimcea, pe un teren categoria de folosință actuală teren arabil cu suprafața de 21321 mp (NC 38493). Suprafața platformei va fi de 1933,37 mp.

**C1 – Sc. = 774 mp, bazin retenție ape pluviale;**

**C2 – Sc. = 14 mp, anexă;**

**C3 – Sc. = 228 mp, rezervor apă industrială;**

**C4 – Sc. = 461 mp, rezervoare apă potabilă;**

**C5 – Sc. = 181 mp, stație pompare;**

**C6 – Sc. = 439 mp, magazii;**

**C7 – Sc.= 53 mp, rezervoare combustibil;**

**C8 – Sc. = 43 mp, anexe (foste birouri);**

**C9 – Sc. = 625 mp, cantină;**

**C10 – Sc. = 175 mp, tunel de spălare;**

**C11 – Sc. = 64 mp, copertină;**

**C12 – Sc. = 1298 mp, centrală frig;**

**C13 – Sc. = 13.245 mp, abator;**

**C14 – Sc. = 602 mp, sediu administrativ;**

**C15 – Sc. = 239 mp, stație de epurare;**

**C16 – Sc. = 160 mp, centrală termică;**

**C17 – Sc. = 675 mp, platformă instalații de condensare a aerului;**

**C18 – Sc. = 838 mp, atelier întreținere, magazii;**

**C19 – Sc. = 80 mp, anexă;**

**C20 – Sc. = 36 mp, incinerator deșeuri proprii;**

**C21 – Sc. = 427 mp, grajd bovine;**

**C22 – Sc. = 839 mp, grajd;**

**C23 – Sc. = 360 mp, grajd porcine;**

**C24 – Sc. = 58 mp, anexă;**

**C25 – Sc. = 1110 mp, grajd;**

**C26 – Sc. = 360 mp, grajd porcine;**

**C27 – Sc. = 80 mp, hală anexă;**

**C28 – Sc. = 118 mp, grajd carantină;**

**C29 – Sc. = 4 mp, anexă;**

**C30 – Sc. = 45 mp, rezervoare combustibil;**

**C31 – Sc. = 11 mp, pod basculă;**

**C32 – Sc. = 80 mp, post trafo;**

**C33 – Sc. = 182 mp, hală anexă;**

**C34 – Sc. = 36 mp, cabină poartă;**

**C35 – Sc. = 3146 mp, abator vechi;**

**C36 – Sc. = 60 mp, incintă îngrădită;**

**C37 – Sc. = 1080 mp, abator sanitar + secție făină furajeră.**

**Vecinătățile** terenului sunt:

* N: nr. cadastral 38495
* S: nr. cadastral 38499
* E: nr. cadastral 38500 și 38496
* V: nr. cadastral 38492

***Utilități***

**Alimentarea cu apă**: se va asigura din rezervorul subteran de stocare apă cu volumul de 20 mc, prin intermediul unei conducte. Rezerva de apă din rezervorul subteran va fi asigurată fie de apa din precipitații colectată de pe suprafața platformei, care anterior va fi trecută prin separatorul de hidrocarburi cu capacitatea de 30 l/s, fie, în cazul în care precipitațiile lipsesc pentru perioade îndelungate, rezerva de apă din rezervor va fi refăcută periodic cu ajutorul autocisternelor prin grija beneficiarului. Apa colectată în bazinul de retenție va fi folosită exclusiv pentru spălarea curții, stropirea spațiilor verzi și pentru grupurile sanitare. Apa potabilă pentru personal va fi asigurată prin aprovizionarea de către beneficiar cu apă imbuteliată.

**Evacuarea apelor uzate:** apele meteorice de pe platforma betonată se vor colecta prin două rigole prefabricate din beton polimeric acoperite cu grile din fontă și evacuate printr-o rețea subterană în bazinul vidanjabil cu capacitatea de 8 mc prevăzut pe amplasament. Pe conducta de evacuare ape pluviale către bazin se va amplasa un separator de hidrocarburi. Apele uzate menajere de la grupul sanitar vor fi evacuate în bazinul vidanjabil.

**Alimentare cu energie electrică -** alimentarea cu energie electrică se va asigura de la rețeaua electrică existentă în zonă.

**Organizarea de șantier**

Organizarea de șantier se va realiza pe terenul propus pentru implementarea proiectului.

Lucrările necesare organizării de șantier constau în principal în:

* instalare containere mobile pentru personalul de lucru;
* amplasare de containere pentru deșeuri generate în timpul realizării proiectului;
* panou prezentare investiție;

Impactul asupra mediului pe perioada organizării de șantier nu va fi unul semnificativ, având în vedere că se va limita la suprafața prevăzută pentru realizarea investiţiei, sunt asigurate utilităţile în proximitate, iar drept căi de comunicaţii pentru organizarea de şantier vor fi utilizate cele existente.

Pentru evitarea oricăror forme de poluare se vor implementa următoarele măsuri:

* respectarea programului de lucru;
* împrejmuirea corespunzătoare a zonelor de lucru, montarea de avertizoare etc.
* întreținerea/repararea utilajelor, instalațiilor și mijloacelor de transport se va realiza numai de către operatori economici autorizați;
* alimentarea autovehiculelor și a utilajelor cu carburanți se va face de la benzinarii autorizate.
* la finalizarea investitiei se vor lua măsuri pentru refacerea suprafețelor ocupate temporar.

***b) Cumularea cu alte proiecte****:* nu este cazul.

***c) Utilizarea resurselor naturale****:* resursele naturale folosite pentru realizarea prezentei investiții vor consta în agregate (nisip, apă, piatră spartă, balast) aprovizionate de la furnizorii din zonă.

***d) Cantitatea și tipurile de deșeuri generate/gestionate:***

Principalele tipuri de deșeuri care se vor genera în perioada de construcție sunt:

|  |  |  |
| --- | --- | --- |
| **Tip deşeu** | **Cod** | **Cantitate estimată (t)** |
| ambalaje de hârtie şi carton | 15 01 01 | 0,25 |
| ambalaje de material plastic | 15 01 02 | 0,1 |
| ambalaje de lemn | 15 01 03 | 0,5 |
| ambalaje metalice | 15 01 04 | 0,2 |
| ambalaje amestecate | 15 01 06 | 0,5 |
| cabluri, altele decât cele spdcificate la 17 04 10 | 17 04 11 | 0,05 |
| materiale plastice | 17 02 03 | 0,1 |
| amestecuri metalice | 17 04 07 | 1 |
| materiale izolante | 17 06 04 | 0,5 |
| amestecuri de deșeuri din construcții și demolări | 17 09 04 | 0,5 |
| deşeuri menajere | 20 03 01 | 0,2 |

Deșeurile menajere și cele reciclabile se vor depozita în containere tip europubelă care vor fi preluate de către operatorul de salubritate. Deșeurile provenite din construcții vor fi predate unui operator economic autorizat pentru reciclarea/reutilizarea deșeurilor.

Deșeurile rezultate în urma operațiilor de mentenanță sunt colectate și predate spre eliminare/valorificare către agenți economici autorizați. Pentru deșeurile rezultate pe amplasament, constructorul va încheia contracte cu operatori economici autorizați pentru colectarea și reciclarea deșeurilor, respectând prevederile Legii nr. 17/2023 privind regimul deșeurilor.

Pentru reducerea cantităților de deșeuri generate în timpul execuției lucrărilor, constructorul are obligația să gestioneze (taie, curețe, lipească, sudeze, etc.) toate materialele folosite la realizarea investiției astfel încât să reducă procentul de deteriorare/aruncare a materialelor.

***e) Poluarea și alte efecte negative****:* în perioda de execuție a lucrărilor, emisiile vor rezulta din surse mobile (mijloacele de transport utilizate pentru transportul materialelor), din lucrările realizate la executarea proiectului. Nivelul de zgomot nu va depăși nivelul prevăzut în SR10009/2017 - Acustică. Limite admisibile ale nivelului de zgomot din mediul ambiant.

***f)* *Riscul de accidente majore și/sau dezastre relevante pentru proiectul în cauza, inclusiv cele cauzate de schimbările climatice, conform informațiilor științifice****:* impact minor.

***Atenuarea schimbărilor climatice***

Investiția este încadrată la gestionarea deșeurilor menajere, măsuri de prevenire, minimizare, sortare, reutilizare și reciclare. În ceea ce privește emisiile de gaze cu efect de seră generate de vehicule, toate vehiculele utilizate vor viza cea mai bună tehnologie disponibilă din punct de vedere al mediului. În aceste condiții, operarea acestor vehicule nu va conduce la o creștere semnificativă a emisiilor de gaze cu efect de seră.

Consumul de energie al obiectivului nu este semnificativ, principalii consumatori fiind containerul frigorific, cântarul (care nu va fi utilizat în permanență) și iluminatul – corpuri LED cu eficiență energetică ridicată.

***Adaptarea la schimbările climatice***

Implementarea proiectului se va realiza pe o locație care nu este inundabilă, nu există istoric de alunecări de teren sau perioade cu temperaturi minime extreme. Pentru perioadele de secetă în care apa necesară pentru udarea spațiilor verzi și pentru grupul sanitar nu va fi disponibilă din rezervor, se va completa cu apă adusă cu cisterna. Proiectul nu influențează vulnerabilitatea climatică a persoanelor și activelor din vecinatatea sa.

*g) R****iscurile pentru sănătatea umană – de exemplu, din cauza contaminării apei sau a poluării atmosferice:***conform punctului de vedere al D.S.P Tulcea înregistrat la A.P.M Tulcea cu nr. 917/22.01.2024 proiectul deține Aviz D.S.P.

**2. Localizarea proiectului**

**a) *utilizarea actuală și aprobată a terenurilor*:**

În conformitate cu Certificatul de urbanism nr. 22/2636 din 28.04.2023 emis de Primăria Casimcea, folosința actuală este de teren arabil. Destinația propusă: arabil și curți construcții.

**b) *Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa, biodiversitatea, din zona și din subteranul acesteia:*** prin proiect nu se va afecta capacitatea de regenerare a resurselor naturale, inclusiv solul, terenurile, ținând cont ca lucrările prevăzute în prezentul proiect sunt pe un teren neproductiv, lucrările se vor desfășura pe o perioadă scurtă de timp. Pe termen lung impactul va fi unul pozitiv, având în vedere necesitatea realizării proiectului.

**c) *capacitatea de absorbție a mediului, cu atenție deosebită pentru: ariile clasificate sau zonele protejate prin legislaţia în vigoare, cum sunt: zone de protecție a faunei piscicole, bazine piscicole naturale și bazine piscicole amenajate, etc*.**

* *zone umede, zone riverane, guri ale râurilor*: nu este cazul;
* *zone costiere și mediu marin* : nu este cazul;
* *arii naturale protejate de interes național, comunitar, internațional*: amplasamentul proiectului este situat în ariile protejate de interes comunitar ROSPA0100 Stepa Casimcea și ROSCI0201 Podișul Nord Dobrogean;
* zone clasificate sau protejate conform legislației în vigoare: situri Natura 2000 desemnate în *conformitate cu legislația privind regimul ariilor naturale protejate, conservarea habitatelor naturale, a florei și faunei salbatice; zonele prevazute de legislația privind aprobarea Planului de amenajare a teritoriului național – Secțiunea a III-a - zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărimea zonelor de protecție sanitară și hidrogeologică*: amplasamentul proiectului este situat în ariile protejate de interes comunitar ROSPA0100 Stepa Casimcea și ROSCI0201 Podișul Nord Dobrogean;
* *zonele în care au existat deja cazuri de nerespectare a standardelor de calitate a mediului prevazute de legislația naționala și la nivelul Uniunii Europene și relevante pentru proiect sau în care se consideră că există astfel de cazuri* - nu este cazul;
* *zonele cu o densitate mare a populației*: nu este cazul;
* *peisaje și situri importante din punct de vedere istoric, cultural sau arheologic:* ***:***conform punctului de vedere nr. 4215/03.07.2023 al Direcției Județene de Cultură Tulcea înregistrat la APM Tulcea cu nr. 8938/03.07.2023, nu este necesar avizul DJC Tulcea.

**3) Tipurile si caracteristicile impactului potențial.**

**a) *Importanța și extinderea spațiala a impactului - de exemplu, zona geografică și dimensiunea populației care poate fi afectată*:** lucrările se vor desfășura strict pe amplasamentul proiectului. În condițiile respectării condițiilor de mediu, nu va exista populație afectată de implementarea proiectului.

b) ***Natura impactului***: implementarea proiectului va avea un impact minor pe termen scurt asupra vecinătăților.

c) ***Natura transfrontalieră a impactului:*** proiectul nu se încadrează în anexa [nr. 1](https://lege5.ro/App/Document/gy3domzs/conventia-privind-evaluarea-impactului-asupra-mediului-in-context-transfrontiera-din-25021991?pid=85577771&d=2021-04-07#p-85577771) la Convenția privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea [nr. 22/2001](https://lege5.ro/App/Document/gmztgnrx/legea-nr-22-2001-pentru-ratificarea-conventiei-privind-evaluarea-impactului-asupra-mediului-in-context-transfrontiera-adoptata-la-espoo-la-25-februarie-1991?d=2021-04-07), cu completările ulterioare.

d) ***Intensitatea și complexitatea impactului****:* impactul determinat de lucrările prevăzute în proiect nu sunt de natură să determine efecte negative permanente pe termen mediu și lung. Se estimează că lucrarile vor avea un impact minor asupra factorilor de mediu.

e) ***Probabilitatea impactului****:* pe durata de implementare a proiectului va fi redusă.

f) ***Debutul, durata, frecvența și reversabilitatea preconizate ale impactului***: impactul identificat se va manifesta local pe perioada lucrărilor de construcții.

g) ***Cumularea impactului cu impactul altor proiecte existente și/sau aprobate***: nu se vor implementa în același timp alte proiecte pe amplasamentul destinat proiectului.

**h) *Posibilitatea de reducere efectivă a impactului:***

La executarea lucrărilor în perioadele secetoase se vor utiliza pulverizatoare împotriva prafului. Din punct de vedere al calităţii aerului în zona proiectului vor fi respectate prevederile STAS 12574/87 - Aer din zonele protejate.Condiții de calitate.

**II.** **Motivele pe baza cărora s-a stabilit neefectuarea evaluării adecvate**

Amplasamentul proiectului este situat în ariile naturale protejate de interes comunitar ROSPA0100 Stepa Casimcea și ROSCI0201 Podișul Nord Dobrogean. Proiectul nu este destinat managementului ariilor protejate. Conform punctului de vedere ANANP nr. 88/ST TL/19.01.2024 înregistrat la A.P.M Tulcea cu nr. 976/22.01.2024, proiectul nu este susceptibil a avea efect semnificativ asupra ariei naturale protejate ROSPA0100 Stepa Casimcea și ROSCI0201 Podișul Nord Dobrogean.

Motivele pentru care nu este necesară continuarea procedurii cu trecerea la etapa studiului de evaluare adecvată, sunt:

*1.Pierdere directă prin reducerea suprafeței acoperite de habitat ca urmare a distrugerii sale fizice:*

Implementarea proiectului nu conduce în mod direct, la faza de construire, la pierderi de suprafețe ocupate de fragmente de habitate de interes comunitar.

2. *Pierderea habitatului de reproducere, hranire, odihna ale speciilor*:

Implementarea proiectului nu conduce, la pierderi de suprafețe de habitate de reproducere, hrănire și/sau odihnă ale speciilor de interes comunitar evidențiate ca fiind prezente sau potențial prezente în zona de influență a proiectului.

*3.Alterare/degradare prin deteriorarea calității habitatului, care conduce la o abundență redusa a speciilor caracteristice sau la modificarea structurii biocenozei (componenta speciilor):*

Implementarea proiectului nu conduce, la alterarea/degradare aunor suprafețe de habitate ale speciilor de interes comunitar evidențiate ca fiind prezente sau potențial prezente în zona de influență a proiectului.

*4.Alterare/degradare prin deteriorarea habitatelor de reproducere, hranire, odihnă a speciilor:*

Implementarea proiectului nu conduce, nici la faza de modernizare și retehnologizare și nici la cea de funcționare/exploatare, la alterare/degradare prin deteriorarea habitatelor de reproducere, hrănire și/sau odihnă a speciilor de interes comunitar evidențiate ca fiind prezente sau potențial prezente în zona de influență a proiectului.

*5.Perturbare prin schimbarea condițiilor de mediu existente: strămutari ale exemplarelor speciilor, modificări comportamentale ale speciilor:*

Implementarea proiectului nu conduce la perturbări ale speciilor de interes comunitar evaluate ca fiind prezente sau potențial prezente în zona de influență a proiectului. Implementarea proiectului nu poate induce strămutări ale exemplarelor speciilor și/sau modificări comportamentale ale acestor specii.

*6. Fragmentare prin crearea de bariere fizice sau comportamentale în habitatele conectate din punct de vedere fizic sau funcțional sau prin impărțirea acestora în fragmente mai mici si mai izolate:*

Implementarea proiectului nu conduce la fragmentarea populației vreunei specii de interes comunitar. Nu vor fi create bariere fizice sau comportamentale.

*7. Reducerea efectivelor populaționale ca urmare a mortalității directe generată de proiect sau ca urmare a celorlalte forme de impact:*

Implementarea proiectului nu conduce la reduceri de efective populaționale ale vreunei specii de interes comunitar.

*8. Alte impacturi indirecte prin modificarea indirectă a calității mediului:*

Nu au fost identificate impacturi indirecte care să conducă la modificarea calității mediului.

*9. Incertitudinile identificate:* Nu au fost identificate incertitudini.

Pentru proiect s-a obținut Avizul ANANP nr.................... cu respectarea următoarelor condiții:

-

**III.** **Motivele pe baza cărora s-a stabilit neefectuarea evaluării impactului asupra corpurilor de apă:** conform punctului de vedere emis de SGA Tulcea nr. 4198/PC/05.07.2023 înregistrat la A.P.M Tulcea cu nr. 9039/05.07.2023, proiectul nu necesită obținerea avizului de gospodărire a apelor și nu necesită studiu de evaluare a impactului asupra corpurilor de apă .

**Condițiile de realizare a proiectului pentru evitarea sau prevenirea eventualelor efecte negative semnificative asupra mediului:**

1. se vor lua toate măsurile necesare evitării poluării factorilor abiotici (apă, aer, sol, subsol) și biotici (flora și faună) de pe amplasament și din vecinătatea amplasamentului;
2. amplasarea organizării de șantier pe suprafețe strict în interiorul amplasamentului;
3. se vor respecta măsurile specifice pentru prevenirea și protecția împotriva poluării accidentale a solului, aerului, apelor;
4. la efectuarea lucrărilor se vor umecta suprafețele în scopul reducerii emisiilor de praf;
5. șefii de şantier şi conducătorii tehnici vor lua şi alte măsuri care să conducă la buna desfăşurare a lucrărilor şi la recuperarea materialelor ce pot fi refolosite;
6. în cazul în care pe căile de comunicație se constată depuneri datorită activităților desfășurate pe șantier, se are în vedere curățarea carosabilului;
7. deșeurile rezultate în perioada de construcție vor fi gestionate conform prevederilor art. 49, alin. (9) și art.17, alin. (7) din OUG nr. 92/2021 privind regimul deșeurilor, cu modificările și completările ulterioare;
8. se interzice eliminarea oricaror tipuri de deșeuri care ar putea afecta calitatea solului;
9. deșeurile menajere și cele rezultate în timpul executării lucrărilor, vor fi colectate selectiv și preluate de o societate autorizată pentru valorificare/eliminare.
10. titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului.
11. titularii pe numele cărora au fost emise autorizaţii de construire şi/sau desfiinţări trebuie să raporteze anual A.P.M, până la 30 aprilie a anului următor celui pentru care se raportează, conformarea cu art. 17 alin. (7) din OUG nr. 92/2021 cu modificările și completările ulterioare;
12. este interzisă incendierea oricărui tip de deşeu şi/sau substanţă sau obiect;
13. este interzisă îngroparea deşeurilor și eliminarea deşeurilor în afara spaţiilor autorizate.
14. se interzice abandonarea, aruncarea, precum şi ascunderea deşeurilor;
15. se interzice eliminarea, deţinerea, păstrarea deşeurilor în afara spaţiilor autorizate în acest scop;
16. managementul deșeurilor generate în urma execuției lucrărilor prevăzute în proiect se va realiza în conformitate cu legislația specifică de mediu și va fi în responsabilitatea titularului proiectului, astfel:

* deșeurile municipale amestecate generate în perioada lucrărilor de construcții vor fi colectate, stocate temporar în pubele și valorificate prin agenți economici autorizați;
* deșeurile reciclabile rezultate în perioada lucrărilor de construcții (metalice, hârtie și carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăți autorizate;
* deșeurile de construcții rezultate în perioada lucrărilor de construcții vor fi colectate și stocate temporar în vederea valorificării prin societăți autorizate.

1. organizarea de șantier pentru lucrările prevăzute prin proiect va fi amplasată în incinta amplasamentului și se va avea în vedere următoarele:

* organizarea de șantier va ocupa suprafețe cât mai reduse;
* organizarea de șantier se va realiza astfel încât impactul generat de aceasta asupra factorilor de mediu locali, pe timpul derulării lucrărilor prevăzute prin proiect, să fie cât mai redus;
* se interzice spălarea utilajelor/vehiculelor în zona de lucru aferentă sau în zona organizării de șantier;
* materialele necesare executării lucrărilor propuse se vor depozita în locuri bine stabilite, amenajate corespunzător;
* se vor lua măsuri pentru minimizarea emisiilor de pulberi în suspensie și sedimentabile, astfel încât calitatea aerului să respecte prevederile STAS 12574/87-Aer din zonele protejate.Condiții de calitate;
* pe perioada de execuție a lucrărilor, zgomotul produs de activitățile de pe amplasament nu trebuie să depășească nivelul de presiune acustică, conform SR 10009-2017 – Acustica. Limite admisibile ale nivelului de zgomot din mediul ambiant;

1. utilajele folosite pe durata de realizare a lucrǎrilor, precum și mijloacele de transport, vor avea o stare tehnicǎ corespunzǎtoare, astfel încât sǎ fie exclusǎ orice posibilitate de poluare a mediului înconjurător cu combustibil ori material lubrifiant direct sau indirect.
2. în cazul poluării accidentale a solului cu produse petroliere și uleiuri minerale de la vehiculele grele și echipamentele mobile se va proceda imediat la decopertarea solului contaminat, stocarea lui în saci, tratarea de către firme autorizate/ depozitarea în depozite de deșeuri autorizate;
3. prezenta decizie nu exonerează de răspundere proiectantul și constructorul, în cazul producerii unor accidente în timpul execuției lucrărilor sau exploatării acestora;
4. raportarea imediată la APM Tulcea și GNM – CJ Tulcea în cazul producerii unui eveniment (indiferent de factorul de mediu afectat – apă, aer, sol) care poate conduce la accidente/incidente ecologice, poluare accidentală;
5. beneficiarul răspunde de realizarea corectă a lucrărilor propuse, respectând condițiile prezentate în memoriul de prezentare;
6. dacă terenurile cu destinația de spații verzi vor fi afectate în mod accidental în timpul realizării proiectului, ele vor fi aduse la stadiul de funcționalitate avut anterior, cu refacerea acestora (se va realiza reabilitarea ecologică a zonelor afectate temporar și readucerea lor la starea și funcționalitatea inițială);
7. beneficiarul va respecta condițiile impuse prin certificatul de urbanism nr. 22/2636 din 28.04.2023 emis de Primăria Casimcea;
8. **la finalizarea lucrărilor se va notifica A.P.M Tulcea, în vederea întocmirii procesului verbal de constatare a realizării lucrărilor prevăzute în actul de reglementare. Procesul-verbal încheiat de A.P.M Tulcea la verificarea respectării prevederilor prezentei decizii, se anexează și face parte integrantă din procesul-verbal de recepție la terminarea lucrarilor;**

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori intr-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr.554/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanța odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, dupa caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin.(3) sau autoritătii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștință publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrarii acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie sa fie echitabilă, rapidă și corectă.

Prezenta decizie poate fi contestată în conformitate cu prevederile Legii nr.292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificarile și completările ulterioare.

**DIRECTOR EXECUTIV**

**Chim. Mirela –Aurelia RAICU**

Șef Serviciu Șef Serviciu,

Avize, Acorduri, Autorizatii Calitatea Factorilor de Mediu

ing. Daniela STRĂINU ing. Elena MICU

Nr.........../A.A.A/25.01.2024